ອາຊ່ຽນ ຊອກຫາທາງ ຢາກໃຫ້ບັນລຸ ໂຄງຮ່າງ ຄວາມໝັ້ນຄົງ ຢູ່ທະເລຈີນໃຕ້
​ພວກ​ນັກວິ​ເຄາະ​ກ່າວ​ວ່າ ນະ​ໂຍບາຍ​ຂອງ​ສະຫະລັດ ​ຕໍ່​ເຂດ​ເອ​ເຊຍ ​ໃນ​ເວລາ​ນີ້ີ້ ​ແມ່ນ​ເພັ່ງ​ເລັງ​ໃສ່​ຄວາມ​ເຄັ່ງ​ຕຶງ ​ທີ່​ພວມ​ເພີ່ມທະວີ​ຂຶ້ນຢູ່​ໃນ​ແຫຼມ​ເກົາຫຼີ.
ຂົງເຂດເອເຊຍຕາເວັນອອກສຽງໃຕ້ ທີ່ກຳລັງຊອກຫາຊ່ອງທາງ ເພື່ອໃຫ້ມີການບັນລຸ ຂໍ້ຕົກລົງໄລຍະຍາວ ສຳລັບແກ້ໄຂການຂັດແຍ່ງ ຢູ່ທະເລຈີນໃຕ້ນັ້ນ ພວມ ປະເຊີນກັບ ບັນຫາທ້າທາຍໃໝ່ ໃນຂະນະທີ່ຈີນ ທຳການເຄື່ອນໄຫວຂະຫຍາຍອິດທິພົນຂອງຕົນ ຢູ່ໃນຂົງເຂດ ດ້ວຍແຜນການກໍ່ສ້າງສະຖານີວິທະຍາສາດ ທີ່ເກາະນ້ອຍໆເກາະນຶ່ງ ບໍ່ໄກຈາກຟີລິບປິນ ຄວາມວິຕົກກັງວົນມີຂຶ້ນ ໃນຂະນະທີ່ພວກນັກວິເຄາະກ່າວວ່າ ນະໂຍບາຍຂອງ ສະຫະລັດ ຕໍ່ເຂດເອເຊຍໃນເວລານີ້ີ້ ແມ່ນເພັ່ງເລັງໃສ່ຄວາມເຄັ່ງຕຶງທີ່ພວມເພີ່ມ ທະວີຂຶ້ນຢູ່ໃນແຫຼມເກົາຫຼີ ປະທານາທິບໍດີຟີລິບປິນ ທ່ານ Rodrigo Duterte ຊຶ່ງກຳລັງເປັນປະທານວຽນ ຂອງ ສະມາຄົມອາຊ່ຽນໃນປັດຈຸບັນ ໄດ້ເຈລະຈາຫາລື ກັບຜູ້ນຳຂອງມຽນມາ ແລະ ປະເທດ ໄທ ທີ່ເປັນພາຄີຢູ່ໃນພູມີພາກ ລຸນຫລັງການເຈລະຈາຢູ່ທີ່ບາງກອກ ກັບນາຍົກລັດຖະມົນຕີຂອງໄທ ທ່ານປຣະຍຸດ ຈັນໂອຊາ ແລ້ວນັ້ນ ປະເທດທັງສອງໄດ້ຕົກລົງທີ່ຈະຊຸກຍູ້ສິດເສລີພາບໃນ ການເດີນ ເຮືອຢູ່ທະເລຈີນໃຕ້ ຊຶ່ງເປັນ ປະທານາທິບໍດີ Duterte ກ່າວວ່າ